Grammatica transformationalis
Grammatica transformationalis, vel grammatica transformationalis-generativa, in linguistica est grammatica generativa, praecipue linguam naturalem tractans, quae usum effectionum definitarum transformationes appellatarum implicat ad novas sententias generandas ex sententiis exstantibus. Notio a Noam Chomsky linguista Americano excogitata est, multaeque grammaticae transformationalis investigationes hodiernae per Programma Minimalisticum Chomskiano moventur. Chomsky anno 1957 Syntactic Structures edidit, librum in quo notionem evolvit quae dicit quamque sententiam in quadam lingua duos gradus repraesentationis habet: structuram profundam et structuram superficialem. Structura profunda nucleares sententiae coniunctiones semanticas repraesentat, et supra structuram superficialem (quae phonologicam sententiae formam artissime sequitur) commutationibus ("transformationibus") describi potest. Chomsky arguit profundas omnium linguarum structuras simillimas esse, ac has structuras, omnibus linguis communes, proprietates retegere quas structurae superficiales celant.